Winsnes advarer mot Storflor
Jo Inge Berget (19) og Marcus Pedersen (19) hadde regien da Strømsgodsets unggutter senket Viking forrige serierunde. Men Fredrik Winsnes advarer mot en av få rutinerte Godset-spillere før mandagskampen på Lerkendal. VG Nett-leser:Storflor må være det beste eksempelet på en vinn-vinn overgang i norsk fotball. Diskuter her! - Slik jeg ser det, er det Øyvind Storflor som står bak planen i spillet deres. Klarer vi å stoppe ham, er mye gjort, sier Winsnes til rbk.no. Storflor har 123 eliteseriekamper for Rosenborg, mens Winsnes fikk med seg 75 kamper for Godset før han flyttet tilbake til Trondheim i vinter. Mandag møter de begge sine tidligere arbeidsgivere. Les også: Pedersen: - Det er bare å gå i strupen på RBK Winsnes presiserer at Strømsgodset har en rekke gode enkeltspillere og trekker frem Marcus Pedersen, Muhamed Keita, Jo Inge Berget og Fredrik Nordkvelle i tillegg til nevnte Storflor. Han har også noen rosende ord på lager sin gamle trener Ronny Deila. VG Manager: Sjekk hvordan det går med ditt lag! - Ronny er like gammel som meg og fortsatt uferdig som trener. Men han har et stort potensial. Som leder er han entusiastisk, han er en vinner og han byr på seg selv. I tillegg er det ikke lenge siden han selv var spiller, så han skjønner veldig godt hvordan spillerne har det, sier Winsnes. Les også: - Fy, for noen talenter! Midtbanespilleren minner om at drammenserne ofte gjør gode kamper i Trondheim og trekker frem seieren i 2007, uavgjortkampen i 2008 og den gode prestasjonen i fjor. - Strømsgodset er alltid en vanskelig motstander på Lerkendal, så det blir en tøff kamp, mener Winsnes.
Det har vært mye snakk om Strømsgodsets talenter, men Fredrik Winsnes frykter en gammel Lerkendal-helt før møtet med gamleklubben.